ANDREW WOMMACK EVANKELIUMIN ÄÄRELLÄ
ÄLÄ RAJOITA JUMALAA 12/20
Juhlimme sitä, että Jeesus, -
maailman Pelastaja, Immanuel eli Jumala kanssamme tuli maailmaan.
Tässä raamatunopettajamme Andrew.
―Tervetuloa evankeliumin äärelle.
Nyt on jouluviikko, joten haluan toivottaa teille kaikille hyvää joulua.
Joulu on hienoa aikaa olla perheen ja läheisten kanssa, mutta muista, -
että joulussa on kyse Jeesuksesta ja Hänen uskomattomasta lahjastaan.
Jeesus lunasti meidät synneistämme.
Se on paljon enemmän kuin useimmat meistä ymmärtävät.
Jatkan edelleen opetusta aiheesta Älä rajoita Jumalaa.
Minusta on Jumalan kunnioittamista, jos lakkaamme rajoittamasta sitä, -
mitä Hän haluaa tehdä. Jeesus tuli antamaan yltäkylläisen elämän.
Gal. 1:4 "...pelastaaksensa meidät nykyisestä pahasta maailmanajasta..."
Suuri osa kristinuskosta keskittyy siihen, miten ihanaa taivaassa on.
En halua vähätellä taivasta, mutta uskossa ei ole kyse vain siitä.
Usko tarkoittaa myös menestystä ja voittoja täällä maan päällä.
Jeesus antoi itsensä pelastaakseen meidät tästä pahasta maailmasta.
Juuri siitä puhumme. Olen opettanut jo pitkään siitä, kun Herra sanoi -
minulle 31.1.2002, että rajoitin Häntä ajattelemalla liian pienesti.
Viimeksi aloin puhua eräästä todella tärkeästä asiasta.
Yksi tärkeimpiä asioita, joista Jumala puhui, oli se, että pelkäsin ihmisiä.
Pelkäsin, että jos alkaisin tavoitella kaikkea, mitä Jumala oli sanonut -
haluavansa minun tekevän ja julistaa rohkeasti näkyäni, -
minua alettaisiin arvostella. Ihmispelkoa oli vaikea huomata.
En nimittäin koskaan tekisi myönnytyksiä Sanan suhteen.
Puhuin totuutta abortista, homoudesta ja muista nykyisin vaikeista asioista.
En pelännyt puhua noista asioista, mutta mitä tuli näkyyni, pelkäsin, -
että ihmiset sammuttaisivat sisäisen paloni arvostelullaan.
Rajoitin Jumalan toimintaa, -
koska pelkäsin, mitä ihmiset minusta sanoisivat tai ajattelisivat.
Noin viikon sisällä siitä, kun Jumala oli puhunut minulle, -
kutsuin työntekijäni koolle. Tuolloin heitä oli vain 30.
Sanoin, etten ollut kertonut koko näkyäni edes heille, -
koska pelkäsin, että unelmiani pidettäisiin liian suurina.
Voisiko Jumala käyttää minua niin?
Pelkäsin, että minua pidettäisiin ylimielisenä oman edun tavoittelijana.
Olen sanonut ennenkin, että jos koira puree aina, -
kun sitä kumartuu silittämään, jonkin ajan kuluttua ei enää yritä.
Samoin näystä alkaa vaieta, jos ihmiset kritisoivat sitä jatkuvasti.
Kritiikki ei aina ole täyttä torjuntaa. Monet sanoivat minulle: -
"Andrew, rakastat Jumalaa ja Jumala rakastaa sinua, -
mutta sinun pitää tyytyä osaasi. Unelmoit aivan liian suuria."
Moni sanoi tämän kauniisti. Sukulaiset tekevät sitä usein.
He muistavat meidät lapsina eivätkä osaa nähdä meitä -
vaikutusvaltaisessa asemassa. Kritiikki ei siis aina ole ilkeää, -
mutta jos ihmiset jatkuvasti yrittävät sammuttaa sisäisen palosi, -
jossain vaiheessa et halua enää puhua heille näystäsi, -
koska et jaksa käsitellä kritiikkiä. Tässä pisteessä minä olin.
Kutsuin siis työntekijäni koolle ja kerroin heille koko kutsustani -
ja siitä, mihin suuntaan käsitykseni mukaan olimme menossa.
Kerroin rohkeasti näystäni, vaikka pelkäsin, että he torjuisivat sen, -
murskaisivat sen arvostelullaan tai sanoisivat unelmani olevan liian suri.
Sen sijaan he kaikki vahvistivat sen.
Sama tapahtui, kun puhuin laajemmasta näystäni ensi kerran.
Näkyni ei ollut uusi, mutta en ollut puhunut siitä tarpeeksi rohkeasti.
Puhuin siitä pastorikonferenssissa Coloradon Buena Vistassa.
Jumala oli puhunut siitä illalla, ja heti aamulla aloin puhua siitä muille.
Sanoin, että olin rajoittanut Jumalaa unelmoimalla aivan liian pienesti.
Aloin kertoa, mihin suuntaan olimme mielestäni menossa.
Muistan, että puhuin siitä aamupalalla kansasilaisille ystävilleni.
He sanoivat tienneensä jo kauan, että Jumala käyttäisi minua niin.
Huomasin, että monet peloistani olivat turhia. En juuri kohdannut -
arvostelua tai torjuntaa, koska monet näkivät nuo asiat ennen minua.
Uskon, että sama pätee teihinkin. Jotkut teistäkin pelkäävät, -
että ihmiset arvostelevat tai pilkkaavat asioita, joihin uskotte.
Kokeilkaa puhua asioista rohkeasti. En tarkoita, että pitäisi olla ilkeä, -
mutta jos julistatte rohkeasti totuutta joko omasta näystänne -
tai siitä, mitä Jumala on sanonut teille moraalisista asioista -
tämän maailman käsityksiä vastaan, monet teistä saavat huomata, -
että pelkonne ihmisten reaktioista olivatkin turhia.
Rehellisesti sanoen on myös totta, että tulette kohtaamaan kritiikkiä.
2. Tim. 3:12 "Ja kaikki, jotka tahtovat elää jumalisesti -
Kristuksessa Jeesuksessa, joutuvat vainottaviksi."
Jos sinua ei vainota, se johtuu siitä, ettet elä jumalisesti.
Vainoakin siis tulee, mutta silti suuri osa ihmispelosta on turhaa.
Saatana pelottelee meitä sillä. Olen itse asiassa huomannut, -
että jos puhun asioista rohkeasti, jopa ne, jotka ovat niistä eri mieltä, -
kunnioittavat minua, koska tietävät, etteivät ajatukseni ole suosittuja.
Jotkut arvostelijani ovat jopa puhuneet minusta hyvää.
Useimmat ihmiset kunnioittavat rehellisiä ja vilpittömiä ihmisiä.
Vaikka he olisivat eri mieltä kanssasi, he kunnioittavat näkemyksiäsi.
Uskon, että se oli erityinen sanoma joillekin teistä.
Ottakaa se vastaan sanana Jumalalta.
Luetaan sitten jakeesta 3. Moos. 19:18 -
"Älä kosta äläkä pidä vihaa kansasi lapsia vastaan, -
vaan rakasta lähimmäistäsi niinkuin itseäsi. Minä olen Herra."
Jeesus sanoi tämän olevan toinen kahdesta tärkeimmästä käskystä -
koko Vanhassa testamentissa.
Jos haluat ripustaa seinälle taulun, sinun pitää laittaa seinään naula, -
joka kannattelee taulun painoa. Tämä käsky on Jeesuksen mukaan -
yksi kahdesta naulasta, joiden varassa koko Vanha testamentti roikkuu.
Monet puhuvat käskystä "Rakasta lähimmäistäsi niin kuin itseäsi" -
ja ottavat sen pois asiayhteydestään. Sen asiayhteys on tämä: -
Jae 17 "Älä vihaa veljeäsi sydämessäsi, -
vaan nuhtele lähimmäistäsi, ettet joutuisi hänen tähtensä syynalaiseksi."
Tämä on todella tärkeä asia.
Tässä sanotaan, että jos näkee lähimmäisensä tekevän syntiä -
eikä nuhtele tätä, se johtuu siitä, että vihaa tätä sydämessään.
Maailma sanoo aivan päinvastaista.
Maailma sanoo, että jos kritisoimme homoseksuaalisuutta, -
koska se on kieroutunut ja tuhoava elämäntapa, -
silloin muka vihaamme homoja tai kärsimme homofobiasta.
Samoin jos vastustamme aborttia, muka vihaamme abortin tehneitä.
Maailma ymmärtää asian niin, että jos puolustamme moraalia, -
olemme vihanlietsojia.
Mutta totuus on, että vihaamme ihmisiä, jos tiedämme, -
että he käyttäytyvät tuhoisasti emmekä kerro heille totuutta.
"Älä vihaa veljeäsi sydämessäsi, vaan nuhtele lähimmäistäsi..."
Emme saa missään olosuhteissa tai missään poliittisessa ilmapiirissä -
olla nuhtelematta lähimmäistämme, ettemme joutuisi syynalaisiksi.
USA:n terveysviranomaiset ovat määritelleet, -
että tupakointi vahingoittaa terveyttä. Savukepaketeissa -
ja tupakointimainoksissa täytyy lain mukaan olla varoitusteksti, -
koska tupakointi lyhentää elinikää keskimäärin seitsemän vuotta.
Se hyväksytään ja ajatellaan, -
että on oikein olla rehellinen ja varoittaa ihmisiä tupakan vaaroista.
Tilastot osoittavat, että homoseksuaalisuus lyhentää elinikää -
keskimäärin 20 vuotta. Homot kuolevat seksitauteihin, -
ja itsemurhariski on homoseksuaalien keskuudessa paljon suurempi -
kuin heteroseksuaalien. Tämän takia että homous lyhentää elinikää -
keskimäärin 20 vuotta eli lähes kolme kertaa enemmän kuin tupakointi.
Tupakkapakkauksissa on varoitustekstit, -
mutta jos nykyisin puhuu homoutta, ei homoja itseään, vastaan, -
saa kuulla lietsovansa vihaa tai syyllistyvänsä vihapuheeseen.
Ihmisiä on jopa alettu sakottaa siitä. Minusta se on järjetöntä.
Jos olet täysin rehellinen etkä toimi antikristuksen hengessä, -
joka vallitsee tässä maailmassa, ja unohdat ennakkoluulosi, -
joudut myöntämään, että jos tupakointi on niin vaarallista, -
että siitä pitää varoittaa ihmisiä, myös homoudesta pitää varoittaa.
Sehän on lähes kolme kertaa haitallisempaa kuin tupakointi.
Tiedän, että kaikki eivät pidä tästä, mutta sanon vain totuuden.
En siksi, että vihaisin teitä, vaan koska rakastan teitä.
Sanon totuuden: Se ei ole Jumalan tahdon mukainen elämäntapa.
Olen käyttänyt tätä esimerkkiä ennenkin, mutta se on hyvä esimerkki.
Ajoin eräänä sumuisena ja pimeänä iltana jyrkkää vuoristotietä kotiini.
Eräs mies ajoi ohitseni. Samalla hetkellä hänen jarruvalonsa syttyivät -
ja hänen autonsa nytkähti oikealle. Hän törmäsi johonkin. Pysähdyin.
Mies oli törmännyt hevoseen, ja auton tuulilasi oli hajonnut.
Mies istui tiellä verisenä, ja hevonen makasi keskellä tietä.
Olin pientareella, mies oli oikealla kaistalla ja hevonen vasemmalla.
Mutkan takaa tuli maastoauto 80―90 kilometrin tuntinopeudella.
Se osui hevoseen, joka tuhoutui lopullisesti.
Autoa ajanut nainen pystyi hädin tuskin pitämään auton tiellä.
Mutkan takaa tuli lisää autoja. Oli pimeää ja sumuista.
Tiesin, että tilanteessa saattaisi loukkaantua vielä monta ihmistä.
Niinpä juoksin mutkan taakse ja aloin pysäytellä autoja -
puolen kilometrin matkalla ennen onnettomuuspaikkaa.
Ihmiset suuttuivat minulle. Oli sumuista eikä minulla ollut lamppua, -
joten pystyin saamaan ihmiset pysähtymään tai hidastamaan -
vain hyppäämällä autojen eteen. Ihmiset huusivat minulle ja kirosivat.
He varmaan ajattelivat, että olin humalassa tai aineissa.
Kun he pääsivät mutkan taakse, he ymmärsivät, miksi tein niin.
Monet ihmiset kirosivat minua ja ajattelivat minusta pahaa, -
mutta minun piti kestää heidän arvostelunsa, -
jos todella väitin rakastavani muita ihmisiä enemmän kuin itseäni.
En halua kenenkään torjuvan tai kiroavan itseäni -
tai ajattelevan, että haluan pysäyttää heidät tai tehdä heille pahaa.
Jos en olisi halunnut heidän kritisoivan itseäni, olisin voinut antaa heidän -
ajaa mutkan taakse ja törmätä toisiinsa. Moni olisi voinut kuolla -
tai halvaantua ja heidän autonsa olisivat voineet romuttua.
Meni puolisen tuntia ennen kuin poliisi pääsi paikalle.
Sinä aikana estin kymmeniä tai ehkä jopa satoja ihmisiä -
satuttamasta itseään, ja sain siitä paljon arvostelua.
Samoin ihmiset arvostelevat meitä ilkeämielisiksi ja vaikka miksi, -
mutta jos todella rakastat ihmisiä, sinun pitää kertoa heille totuus.
Jeesus sanoi jakeessa Joh. 8:32: -
"te tulette tuntemaan totuuden, ja totuus on tekevä teidät vapaiksi".
Meidän pitää kertoa ihmisille totuus, koska vain se tekee heidät vapaiksi.
Seurakunta ei ole ollut tarpeeksi rohkea julistaakseen totuutta.
Pelkäämme ihmisten arvostelua. Emme pidä siitä, että ihmiset -
pyörittelevät meille silmiään, eristävät meidät ja puhuvat meistä pahaa.
Useimmat eivät uskalla ottaa riskiä ja puhua siitä, mitä Jumala sanoo, -
mutta meidän pitää lakata ajattelemasta olevamme alakynnessä.
Me olemme niitä, joille Jumala on näyttänyt totuuden.
Se, jolla on totuus, ei ole koskaan toisten mielipiteiden armoilla.
Meillä on totuus, Jumalan Sana.
Jumalan sana on terävämpi kuin mikään kaksiteräinen miekka.
Jakeen Ef. 6:17 mukaan meidän pitää ottaa Hengen miekka.
Jumalan Sana on miekka. Jos uskaltaisimme aseistautua sillä -
ja ottaa sen tupestaan eli julistaisimme totuutta rohkeasti, -
tuo miekka leikkaisi, karsisi ja muokkaisi yhteiskuntaamme.
Monet ihmiset, erityisesti pastorit, mutta myös tavalliset ihmiset, -
pelkäävät kertoa ihmisille totuutta.
Haluan sanoa sinulle, että jakeen 3. Moos. 19:17 mukaan -
vihaat lähimmäistäsi, jos et uskalla puhua totuutta kaikissa tilanteissa, -
koska pelkäät sen tuovan arvostelua. Tiedän, että tämä on vahva ilmaus.
Sitä voi olla vaikea ottaa vastaan. Se tarkoittaa, että rakastat itseäsi -
enemmän kuin toista ja annat hänen kärsiä paholaisen valheiden alla -
ennemmin kuin otat riskin arvostelusta ja puhut totuutta.
Raamatun mukaan vihaat lähimmäistäsi sydämessäsi, -
ellet puhu hänelle totuutta kaikissa tilanteissa arvostelusta välittämättä, -
vaan annat synnin tulla hänen elämäänsä. Synti on tuhoisaa.
Room. 6:23 "synnin palkka on kuolema".
Yhteiskuntamme ei kutsu asioita synniksi. Jos pastorilta kysytään, -
pitääkö hän jotain asiaa syntinä, hän alkaa kierrellä ja sanoo, -
ettei halua loukata ketään, vaikka vastaus on selvä.
Jeesus kuoli syntisten vuoksi, ja Jumala rakastaa syntisiä ihmisiä.
Synnin sanominen synniksi ei tarkoita syntisen vihaamista.
Synti tuo mukanaan kuoleman.
Moni kärsii, koska ei suostu myöntämään, että tekee väärin.
Tavallaan ymmärrän heitä, koska he eivät tunne totuutta, -
mutta meidän, joille Jumala on ilmoittanut totuuden, -
pitää puhua sitä.
Palataan siihen, mistä aloitin, eli Jumalan rajoittamiseen.
Se ei liity vain moraaliasioihin. Minulla oli ilmoitus Jumalalta.
Se koski kutsuani, joka oli paljon suurempi kuin mitä olin nähnyt -
toteutuvan elämässäni tai mistä olin puhunut ihmisille.
Pelkäsin kertoa koko näystäni, ettei minua arvosteltaisi -
tai pidettäisi omahyväisenä, joten lähetin aiheesta kirjeen.
Siinä kerroin viimeaikaisista edistysaskelista.
Olemme saaneet valmiiksi ensimmäisen kampusrakennuksen.
Se oli 32 miljoonan dollarin projekti. Hintaan sisältyvät tontin hinta, -
infrastruktuuri, arkkitehtien palkkiot ja kaikki muukin.
Nyt olemme aloittaneet toisen vaiheen, joka maksaa 53 miljoonaa.
Näkyni ulottuu vieläkin pidemmälle. Herra sanoi minulle tänä vuonna, -
kun ensimmäinen vaihe oli valmis ja toinen alussa, että pelkäsin -
jälleen ihmisten sanovan, että yritän rakentaa itselleni valtakuntaa.
Olen kuullut tuollaisia kommentteja, mutta se ei ole totta.
En halua ihmisten tuomitsevan minua väärin, joten peräännyin -
enkä kertonut koko näkyäni.
Jumala on viime aikoina sanonut jälleen, että pelkään ihmisiä.
Snl. 29:25 "Ihmispelko panee paulan". Saatana rajoitti minua sen kautta.
Puhun siis jälleen rohkeasti näystäni ja asioista, joita Jumala on näyttänyt.
Jumala puhui minulle tästä voimakkaasti 12 vuotta sitten, -
mutta käsittelen asiaa yhä.
Kukaan ei halua kaikkea sitä kritiikkiä. Ymmärrän sen, -
mutta Jumala on puhunut minulle tästä, ja siksi puhun tästä teille.
Teidänkin pitää päästä arvostelun pelon, -
hylkäämisen pelon ja vainon pelon yli -
ja julistaa sitä, mikä on totta, tuli mitä tuli.
Jos ette tee sitä. Saatana saa teidät ansaan.
Ensi kerralla annan tästä raamatullisen esimerkin Saulin kautta.
Jumala oli kutsunut Saulin ja halusi tehdä hänestä Israelin kuninkaan.
Hänen sukunsa piti hallita Israelia. Osoitan sen 1. Samuelin kirjasta -
ja sen luvusta 13. Saul ei vain pitänyt paikkaa Daavidille.
Saul oli Jumalan ensimmäinen vaihtoehto, mutta ihmispelko -
sai hänet torjumaan Jumalan ja menemään väärään suuntaan.
Se tuhosi hänen poikansa Joonatanin, joka olisi ollut loistava kuningas.
Asiat olisivat voineet mennä aivan toisin, mutta ihmispelko tuhosi hänet.
Sama näkyi myös Daavidin ja monien muiden elämässä.
Daavid palasi oikealle tielle, mutta hänkin pelkäsi ihmisiä.
Saatana vaikeuttaa elämäämme ihmispelon kautta.
Tämä on muuttanut elämäni ja uskon, että se tekee saman sinulle.
Monien perheet kokoontuvat yhteen näin joulun aikaan.
Ehkä perheelläsi ei ole samaa ilmoitusta Sanasta kuin sinulla.
Saatat pelätä, että vanhempasi, lapsesi, sisaruksesi -
tai muut sukulaisesi hylkäävät tai torjuvat sinut, -
etkä siksi uskalla puhua asiasta heille, vaan puret huultasi.
Sinun ei tarvitse katsoa perheesi joulukokoontumisia kauemmas.
On väärin vaieta näistä asioista, mutta toki pitää toimia viisaasti.
Meidän ei tule tuomita ihmisiä, mutta ei pelätä olla sitä, mitä olemme.
Sinun pitää olla rehellinen, muuten siitä tulee sinulle ansa, -
ja Saatana rajoittaa Jumalan työtä sinussa ja kauttasi perheesi elämässä.
2. Tim. 2:2 "Ja minkä olet kuullut minulta -
ja minkä monet ovat todistaneet, usko se luotettaville miehille, -
jotka sitten ovat soveliaita muitakin opettamaan."
Hänen nimensä on Mark Becking.
Hän oli menestyvä psykologi, joka koulutti johtajia Hollannissa.
Hän uppoutui Andrewin opetuksiin, ja hänen elämänsä muuttui täysin.
Jokin sisälläni vastusti ajatusta palata vanhaan ammattiini.
Se oli ristiinnaulittu.
Identiteettini ei ollut enää siinä, että olin psykologi, vaan Kristuksessa.
Halusin vain kertoa hyvää sanomaa.
Mark halusi syvemmälle armon ja uskon opetukseen -
ja meni Charis-raamattukouluun Englannin Walsalliin.
Kun hän valmistui, koulun johtaja näki hänen oli hyvät johtamistaitonsa -
ja pyysi häntä perustamaan raamattukoulun Hollantiin.
Markin johtama Charis-raamattu- koulu on yksi menestyneimmistä.
Hän johti 20 000 tuntia kestänyttä oppimateriaalien käännösprojektia.
Jumala antoi tarpeeksi kääntäjiä. Ensimmäisen vuoden kirjat -
on nyt käännetty, ja toisen vuoden kirjoja käännetään juuri.
Mark on saanut kouluun 90 koko- ja osa-aikaista opiskelijaa, -
ja ensi vuonna tilat jäävät pieniksi.
Herra on siunannut koulua. "Jos Herra ei huonetta rakenna, -
niin sen rakentajat turhaan vaivaa näkevät." Siksi koulu kukoistaa.
Ruudulla näkyvästä osoitteesta -
saat lisätietoa Alankomaiden Charis-raamattukoulusta.
Andrew'n opetus "Älä rajoita Jumalaa" on saatavana kirjana.
Se on saatavana myös työkirjana, -
joka sopii pienryhmille, pyhäkouluun sekä itsenäiseen opiskeluun.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Opetus on saatavana myös CD- ja DVD-levyillä 19 punnalla.
Saat kirjan tai levyjen mukana myös Älä rajoita Jumalaa -tarran.
Tämän staattisen tarran voi kiinnittää vaikka peiliin, ja se muistuttaa, -
ettemme rajoittaisi Jumalaa ajattelemalla liian pienesti.
Saat tämän tarran ilmaiseksi myös nettisivujemme kautta.
Jos haluat enemmän kuin yhden tarran, ne maksavat punnan kappale.
Koko opetussarjan voi ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Sarjan neljännessä osassa puhutaan ihmispelosta.
Se on saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit tilata materiaaleja puhelimitse arkisin klo 7:30―17 (GMT).
Palvelunumeromme näkyvät ruudulla.
Jos haluat kirjoittaa meille, käytä jotakin ruudun osoitteista.
Palvelutyön koulutusohjelma auttaa raamattukoulustamme valmistuneita -
löytämään kutsunsa liike-elämän, median, lähetyksen tai musiikin alalla.
Lähetyslinjalla opiskelijat saavat kokeilla lähetystyötä lähetyskentällä.
He oppivat selviämään vieraassa kulttuurissa kertoen evankeliumia.
Nettisivuillamme on lisätietoa tästä kurssista, -
joka on tarjolla opiskelijoillemme.
Suomennos: Anni Lähteenmäki